Karpacz

Karpacz (prononcu: kArpaĉ), ĝis la jaro 1945 germanlingve Krummhübel, estas urbo en la provinco Malsupra Silezio (Dolny Śląsk) en la sudokcidento de Pollando. Ĝi apartenas al samnoma komunumo Karpacz en distrikto Jelenia Góra. Fine de  en la urbo vivis .demografiaj informoj ()

Situanta ĉe la la nordaj deklivoj de la Gigantmontaro, proksime al ties plej alta monto Neĝulo (pole: Śnieżka), ĝi estas grava centro de turismo. En la vintraj monatoj la loko estas unu el la plej konataj vintrosportejoj de la regiono.

La plej proksima internacia flughaveno estas en Vroclavo.

 Geografio 
Karpacz situas en alteco de 480 ĝis 885 m super la marnivelo. Sude de la urbo troviĝas la ĉefa kresto de Gigantmontaro kun la ĉeĥa-pola limo.

 Historio 
En la regiono de Karpacz mezepokaj ministoj serĉis plumbon kaj feron. Dokumento de la jaro 1599 mencias minejon Krummhübel (prononcu proksimume: krUmhibl). Tiun (germanan) nomon la setlejo havis ĝis 1945 kiam ĝi fariĝis parto de Pollando. Dum la Tridekjara Milito (1618–1648) ĉi tie setliĝis religiaj rifuĝintoj el Ĉeĥio, kiuj komencis preskaŭ 200-jaran periodon de herbokuracado — administracie detruita pro disvolvo de kemia farmakologio. Post ligo al la fervoja reto (1895) disvolviĝis kelkaj metalprilaboraj firmaoj kaj kreskis la signifo de la turismo. Post la Dua mondmilito inter 1945 kaj 1947 okazis forpelo de la germanaj kaj almigro de polaj loĝantoj. En la jaro 1960 Karpacz ricevis la urbajn rajtojn.

Kulturo
La 28-an de februaro 1995 estis fondita Muzeo pri Ludiloj el kolekto de Henryk Tomaszewski, kiu el la tuta mondo arigis pli ol 2000 eksponaĵojn.

Ekspozicio de mineraloj troviĝanta sub restoracio Dwór Liczyrzepy montras juvelojn el Pollando kaj la tuta mondo.

 Eksteraj ligiloj 
 Retejo de la urbo (pole)
 Pri Karpacz 
 retejo www.karpacz.net

 Referencoj 

Kategorio:Setlejoj en Gigantmontaro en Pollando
Kategorio:Urboj en Malsuprasilezia provinco
Kategorio:Urboj en Pollando
Kategorio:Vintrosportejoj